Universitat Catòlica d'Eichstätt-Ingolstadt

La Universitat Catòlica d'Eichstätt-Ingolstadt (Katholische Universität Eichstätt-Ingolstadt) es una universitat Catòlica d'investigació a Eichstätt i Ingolstadt (Baviera). És l'única universitat catòlica d'Alemanya. Comparada amb altres universitats alemanyes és una institució molt petita amb 4,800 estudiants en 2019. Nogensmenys, és la universitat no estatal alemanya més gran. La universitat té el seu campus principal a Eichstätt (els edificis són al centre de la ciutat o a curta distància) i altre campus (l'Escola de Gestió d'Ingolstadt) a Ingolstadt, que és el lloc on se fundà la primera universitat bavaresa en 1472. Història La història de la universitat es retrotrau a un seminari de capellans ("Collegium Willibaldum"), que havia estat fundat en 1564 pel bisbe Martin von Schaumburg ia la vella Universitat d'Ingolstadt, la primera universitat de Baviera, que fou fundada en 1472 amb aprovació papal. Aquesta darrera institució fou traslladada a la capital Múnic – hui dia és la Universitat de Múnic (Ludwig-Maximilians-Universität - LMU) pel rei Lluís I de Baviera en 1826. Un dels rectors més famosos de la vella universitat d'Ingolstadt fou el jesuïta Pere Canisi. La universitat actual comença a existir en 1980, després de la fusió de l'Escola d'Educació i l'Escola de Filosofia i Teologia d'Eichstätt en 1972. Un paper essencial en la formació de la universitat el tingué l'anterior arquebisbe de Munich-Freising, Joseph Ratzinger, qui posteriorment obtingué un doctorat honoris causa de la universitat. Entre altres personalitats que han rebut el doctorat honoris causa podem esmentar el filòsof Karl Popper, i l'anterior bisbe d'Eichstätt Alois Brems. En 1990, la Universitat Catòlica establí la WFI (Escola de Negocis d'Ingolstadt]], una de les escoles de negocis més importants d'Alemanya. D'ençà de 1998 el Col·legi Oriental d'Eichstätt, una institució acadèmica associada a la universitat, aculls joves teòlegs i capellans d'Europa de l'Est i de les esglésies orientals, que realitzen els seus estudis de post-grau en Eichstätt. Context catòlic La universitat està en gran part finançada per l'estat, però està gestionada per una fundació eclesiàstica pública autònoma (Stiftung Katholische Universität Eichstätt, Kirchliche Stiftung des Öffentlichen Rechts) establerta pels bisbats catòlics bavaresos sobre la base d'un concordat entre la Santa Seu i l'estat lliure de Baviera. L'esperit de les universitats catòliques fou definit per la Constitució Apostòlica de les Esglésies Catòliques del Papa Joan Pau II. La universitat no requereis als seus estudiants o treballadors que siguen catòlics practicants. Visió general de la Universitat Catòlica d'Eichstätt-Ingolstadt Les 8 facultats de la Universitat Catòlica d'Eichstätt-Ingolstadt ofereixen 40 assignatures diferents, sense donar cap importància a l'estudi teològic. Aquesta universitat està plenament acreditada per l'Estat Lliure de Baviera i, per tant, és equiparable a les universitats estatals alemanyes en tots els aspectes. Per als estudiants, la fe personal no té cap paper en el procés d'admissió. La biblioteca universitària disposa d'un fons de més d'1,5 milions de volums, oferint així als estudiants i al professorat accés immediat a llibres de totes les àrees mitjançant un inventari electrònic accessible des de gairebé qualsevol lloc. La Universitat Catòlica d'Eichstätt-Ingolstadt té una proporció professor-estudiant de 1:15. La proporció d'estudiants internacionals d'Europe i de tot el món és molt alta comparada amb les universitats estatals. El rus, el castellà, el francès i l'anglès són per tant llengües molt comunes en Eichstätt, i molts estudiants parlen fluïdament com a mínim dos d'aquestes llengües. La universitat té les següents facultats: Facultat de Teologia catòlica Facultat de Filosofia i Educació Facultat de Llengües i Literatures Facultat d'Història i Ciències Socials Facultat de Matemàtiques i Geografia Escola d'Administració de Negocis i Econòmiques d'Ingolstadt Hi ha també dos instituts d'educació superior integrats a la Universitat per a: Educació Religiosa i treball educacional a l'Església Treball social Hi ha també: un Institut per al Matrimoni i la Família a la societat un Institut per a estudis latinoamericans un Institut per a estudis d'Europa central i oriental un centre per a ciències socials interdisciplinars un centre per a ensenyament de llengües Rankings L'escola de d'administració de negocis d'Ingolstadt fou i continua siguent una de les escoles de negocis més competitices d'Alemanya. En 2005, el programa de periodisme de la Universitat Catòlica d'Eichstätt-Ingolstadt fou qualificat dins dels cinc millors programes de comunicació i de mitjans d'Alemanya. La universitat està classificada com a 1001+ en general en el Times Higher Education World University Rankings 2024 i en el rang 401–600 pel seu 'impacte'. No figura en el QS World University Rankings. Dins d'Alemanya, en 2024 fou considerada la "universitat més popular" per Studycheck, on els estudiants qualifiquen les universitats segons les seues experiències. A més, Educheck la situa en el 86è lloc de 369 institucions d'Alemanya el 2024, basant-se en la producció de recerca, la reputació i els seus cinc alumnes més destacats. El rendiment més alt és en Arts Liberals i Ciències Socials (75è). Referències Fulletó de la Universitat en llengua anglesa Enllaços externs Universitat Catòlica d'Eichstätt-Ingolstadt - Lloc web oficial (anglès) Constitució Apostòlica del Pontífex Suprem Joan Pau II sobre universitats Catòliques (anglès) Portal de l'Associació d'estudiants de ciència política de la Universitat Catòlica d'Eichstätt-Ingolstadt) (alemany) Acadènia Francesc d'Assís per a la Protecció de la Terra, Eichstätt (anglès)